《侧犯 送林铁尊之毗陵，即题其词卷》
清代·朱祖谋

壮游易倦，廿年客味消吟卷。谁遣。是转烛秾华、酒边换。

江湖梦觉后，始信文章贱。流转。甚翠墨、红牙尚堪伴。

蘋洲旧月，笛韵和天远。料理到、顾塘秋，归鹤未嫌晚。

倦拍霓裳，急觞慵劝。一曲樵歌，待君排遍。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。